CELEX: 62013TA0484
Language: da
Date: 2014-11-18 00:00:00
Title: Sag T-484/13: Rettens dom af 18. november 2014 — Lumene mod KHIM (THE YOUTH EXPERTS) (EF-varemærker — ansøgning om EF-ordmærket THE YOUTH EXPERTS — absolut registreringshindring — manglende særpræg — artikel 7, stk. 1, litra b), i forordning (EF) nr. 207/2009 — omfanget af den undersøgelse, som appelkammeret skal foretage — realitetsbehandling, der er betinget af, at klagen kan antages til realitetsbehandling — artikel 59, første punktum, i forordning nr. 207/2009)

12.1.2015   
            
            
               DA
            
            
               Den Europæiske Unions Tidende
            
            
               C 7/35
            
         Rettens dom af 18. november 2014 — Lumene mod KHIM (THE YOUTH EXPERTS)
   (Sag T-484/13) (1)
   
   ((EF-varemærker - ansøgning om EF-ordmærket THE YOUTH EXPERTS - absolut registreringshindring - manglende særpræg - artikel 7, stk. 1, litra b), i forordning (EF) nr. 207/2009 - omfanget af den undersøgelse, som appelkammeret skal foretage - realitetsbehandling, der er betinget af, at klagen kan antages til realitetsbehandling - artikel 59, første punktum, i forordning nr. 207/2009))
   (2015/C 007/39)
   Processprog: engelsk
   
      Parter
   
   
      Sagsøger: Lumene Oy (Espoo, Finland) (ved advokat L. Laaksonen)
   
      Sagsøgt: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget)
   
      Sagens genstand
   
   Påstand om annullation af afgørelse truffet den 26. juni 2013 af Andet Appelkammer ved Kontoret for Harmonisering i det Indre Marked (Varemærker og Design) (sag R 187/2013-2) vedrørende en ansøgning om registrering af ordmærket THE YOUTH EXPERTS som EF-varemærke.
   
      Konklusion
   
   
               1)
            
            
               Afgørelsen, der blev truffet den 26. juni 2013 af Andet Appelkammer ved Kontoret for Harmonisering i det Indre Marked (Varemærker og Design) (sag R 187/2013-2) annulleres, for så vidt angår »[b]legemidler og andre midler til vask og rensning af tøj [og] præparater til rengøring, polering og skuring samt slibemidler«, der henhører under klasse 3 i Nicearrangementet af 15. juni 1957 vedrørende international klassificering af varer og tjenesteydelser til brug ved registrering af varemærker, som revideret og ændret, og »sanitære præparater til medicinske formål, plastre og forbindsstoffer, materiale til tandplombering og til tandaftryk, desinfektionsmidler, præparater til udryddelse af skadedyr, svampe- og ukrudtsdræbende midler«, der henhører under klasse 5 i Nicearrangementet.
            
         
               2)
            
            
               I øvrigt frifindes Harmoniseringskontoret.
            
         
               3)
            
            
               Hver part bærer sine egne omkostninger.
            
         
      (1)  EUT C 344 af 23.11.2013.